Tubiret, tebed ɣef uxxam n tɣiwant azal n 8 n yikilumitren, am wakken daɣen tebed ɣef waɣir n tubiret azal n 64 n yikilumitren, d taddart taqarnit i d-yusan ddaw udrar i iferqen gar-as akked d waɣir n Tizi Wezzu (Tigemmunin) taddart-a zzint-as-d kraḍ n tudrin, seg usamar taddart n At Ḥemmad, seg tama n umalu iqubel-itt-id Ugillal, seg tama n wunẓul tqubel-itt-id taddart n Wasif Asemmaḍ (Tiniri), ma seg tama n ugafa tqubel-itt-id taddart n Yimesdurar. Taddart-a n Yilyiten tessaweḍ ɣer wuṭṭun n 3929 n yimezdaɣ-is deg usiḍen n useggas n 2013, d wazal n 174,25 ha deg tsekka n wakal.